  Наталья Тетерина Берло дас ар куспын Ижкарын улӥсьёслэн лыдзы 37 сюрс 200 адямилы яке 5,7 процентлы будӥз. Туннэ нуналлы Удмуртилэн шоркараз 648 сюрс 200 адями улэ. Сыӵе лыдпусъёсты Карлэн нуналэз азьын Удмуртстатлэн пресс-службаез шараяз. Тодэтъёсъя, Ижкарын воргоронъёс шӧдскымон ӧжытгес, статистикая, 10 «нылашъёслы» 8 гинэ «пияшъёс» Удмуртстатлэн пресс-службаезКызьы пусъемын ивортонын, 56,7 процентэз Ижкарын улӥсьёс – ужано арлыдъем муртъёс (16-59 аресъем воргоронъёс но 16-54 аресъем нылкышноос). 23,7 процентэз – ужан арлыдысь потэмын, нош 19,6 процентэз – ужано арлыдозь вуымтэ адямиос. Пусъемын, кылем арын Ижкарын 8 сюрс 43 пинал вордскиз. Шоркарын вордскемъёслэн лыдзы, улосвылъя шоро-куспо лыдпус сярысь, тросгес. Огъя элькунъя чаклано ке, вордскемъёс чотын калык йылэмъя Удмуртилэн шоркарез Дэри но Ува ёросъёс бере куинетӥ инты басьтэ. Тегъёс: Ижкар Удмуртстат Удмуртия Мерлык лыдпусъёс  